კარეტა (მწვერვალი)
კარეტა — კლდოვანი მწვერვალი საქართველოში, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს კავკასიონის მთავარი წყალგამყოფი ქედის სამხრეთ ტოტზე, მდინარე ენგურისა და ხალდეჭალის (ენგურის მარჯვენა შენაკადი) წყალგამყოფზე. სიმაღლე ზღვის დონიდან 3524 მეტრი. კარეტა აგებულია პალეოზოური გრანიტოიდებითა და კრისტალური ფიქლებით. მთის ჩრდილოეთი ფერდობი თოვლიანია.